CELEX: 62017CN0207
Language: da
Date: 2017-04-21 00:00:00
Title: Sag C-207/17: Anmodning om præjudiciel afgørelse indgivet af Commissione tributaria di primo grado di Bolzano (Italien) den 21. april 2017 — Rotho Blaas Srl mod Agenzia delle Dogane e dei Monopoli

21.8.2017   
            
            
               DA
            
            
               Den Europæiske Unions Tidende
            
            
               C 277/22
            
         Anmodning om præjudiciel afgørelse indgivet af Commissione tributaria di primo grado di Bolzano (Italien) den 21. april 2017 — Rotho Blaas Srl mod Agenzia delle Dogane e dei Monopoli
   (Sag C-207/17)
   (2017/C 277/32)
   Processprog: italiensk
   
      Den forelæggende ret
   
   Commissione tributaria di primo grado di Bolzano
   
      Parter i hovedsagen
   
   
      Sagsøger: Rotho Blaas Srl
   
      Sagsøgt: Agenzia delle Dogane e dei Monopoli
   
      Præjudicielle spørgsmål
   
   
               1)
            
            
               Er forordning (EF) nr. 91/2009 om »indførelse af en endelig antidumpingtold på importen af visse skruer, bolte, møtrikker og lignende varer af jern eller stål med oprindelse i Folkerepublikken Kina«
                   (1) [,] gennemførelsesforordning (EU) nr. 924/2012 om »ændring af forordning (EF) nr. 91/2009 om indførelse af en endelig antidumpingtold på importen af visse skruer, bolte, møtrikker og lignende varer af jern eller stål med oprindelse i Folkerepublikken Kina«
                   (2) [og] gennemførelsesforordning (EU) 2015/519 om »indførelse af en endelig antidumpingtold på importen af visse skruer, bolte, møtrikker og lignende varer af jern eller stål med oprindelse i Folkerepublikken Kina, som udvidet til også at omfatte importen af visse skruer, bolte, møtrikker og lignende varer af jern eller stål afsendt fra Malaysia, uanset om varen er angivet med oprindelse i Malaysia, efter en udløbsundersøgelse i henhold til artikel 11, stk. 2, i forordning (EF) nr. 1225/2009«
                   (3) ugyldige/ulovlige/uforenelige med artikel VI i den almindelige overenskomst om told og udenrigshandel 1994 og afgørelsen af 28. juli 2011 fra WTO’s tvistbilæggelsesorgan?
            
         
               2)
            
            
               Såfremt forordning (EF) nr. 91/2009 om indførelse af antidumpingtold og [de] hermed forbundn[e] gennemførelsesforordninger (EU) nr. 924/2012 og (EU) 2015/519 erklæres for ugyldige/ulovlige/uforenelige med de nævnte bestemmelser, skal ophævelsen af den antidumpingtold, der blev indført på grundlag af de anfægtede foranstaltninger, da have virkning fra datoen for ikrafttrædelsen af gennemførelsesforordning (EU) 2016/278 (4) eller datoen for ikrafttrædelsen af den anfægtede foranstaltning, dvs. grundforordning (EF) nr. 91/2009?
            
         
      (1)  Rådets forordning af 26.1.2009 (EUT L 29, s. 1).
   
      (2)  Rådets forordning af 4.10.2012 (EUT L 275, s. 1).
   
      (3)  Kommissionens forordning af 26.3.2015 (EUT L 82, s. 78).
   
      (4)  Kommissionens gennemførelsesforordning (EU) 2016/278 af 26.2.2016 om ophævelse af den endelige antidumpingtold på importen af visse skruer, bolte, møtrikker og lignende varer af jern og stål med oprindelse i Folkerepublikken Kina, udvidet til også at omfatte importen af visse skruer, bolte, møtrikker og lignende varer af jern og stål afsendt fra Malaysia, uanset om varerne er angivet med oprindelse i Malaysia eller ej (EUT L 52, s. 24).